ඊට අමතරව පුත්තලම - කොළඹ ප්‍රධාන මාර්ගයේ තිල්අඩිය - රත්මල්යාය ප්‍රදේශයේදී නුග ගසක් කඩාවැටීම හේතුවෙන් එම මාර්ගයේ ගමනාගමනයට පැවති බාධා මේ වනවිට ඉවත් කර තිබෙනවා.ඊයේ රාත්‍රියේ පැවති සුළං සහ වැසි හේතුවෙන් දඹුල්ල, දෙහිවල, හක්මන, කඹුරුපිටිය, කඩුවෙල සහ අවිස්සාවේල්ල ප්‍රදේශවල තවදුරටත් විදුලිය ඇණහිට ඇති බව විදුලිබල හා පුනර්ජනනීය බලශක්ති අමාත්‍යාංශයේ මාධ්‍ය ප්‍රකාශක, සුලක්ෂණ ජයවර්ධන කියා සිටියා.මේ අතර දැඩි සුළං තත්ත්වය හේතුවෙන් දිවයින වටා මුහුදේ කුඩා යාත්‍රා මගින් ඉදිරි පැය 24 තුළ ධීවර කටයුතුවල නොයෙදෙන ලෙසට ධීවර දෙපාර්තමේන්තුව ඉල්ලා සිටිනවා.